նախարարությունները դժվարությամբ են հրաժարվում իրենց լիազորություններից` պատճառաբանելով համայնքների դեռեւս լիարժեք կայացված չլինելը, համայնքներն ուզում են բոլոր հնարավոր լիազորությունները միանգամից` գտնելով, որ կենտրոնական մարմինները դժկամությամբ են հրաժարվում իշխանությունից։ Կարծում եմ, երկու կողմերն էլ որոշ չափով իրավացի են, որոշ չափով` ոչ", նկատեց Ռ. Քոչարյանը։ Ըստ նրա, հակասության պատճառները շատ են, բայց հիմնականը նա համարում է համայնքների զարգացման աստիճանի անհամաչափությունը։ "Պետք է համբերատար լինել, եւ հասկանալ, որ ժամանակ է պետք` եւ կառավարության, եւ համայնքների համար` լիազորությունների աստիճանաբար փոխանցման առումով։ Համոզված եմ, որ համայնքների գործունեությունն ավելի արդյունավետ կլինի, եթե նրանք ավելի լայն լիազորություններ եւ ֆիանանսական ավելի մեծ հնարավորություններ ունենան։ Դա կբարձրացնի մարդկանց հոգսերին արձագանքելու եւ տեղական նշանակության հարցերը լուծելու օպերատիվությունը"։